Lxedma-agi n lfeṭṭa tbeddel ɣef zik, imi tuqqten wid itt-ixeddmen di tallit-agi nneɣ, ama d ilmeẓyen ,ama d imɣaren ula d tulawin, ad d-naf tura llan ula d iɣerbazen anda i sselmaden lḥirfa-agi, daya i d-aɣ-yeǧǧan nerzra ɣer temnaḍt n At-Yanni, nejmeɛ-d kra n yissalen ɣef lfeṭṭa, amezruy-ines, allalen d yifuras issexdamen deg-s. Akken daɣen nestaqsa-d ɣef usugen yellan deg-s d wayen akk ibedlen seg zik ar tura, ayen iwumi neqqer asnulfu. Nessaweḍ nejmeɛ-d kra n yissalen yesɛan lmaɛna,ilaq ad tent-nẓar, dayen yeɛnan tudert-nneɣ n yal ass, akken daɣen lḥirfa-agi n lfeṭṭa, teqqim seg zik ǧǧan-tt-id imezwura, kemmlen-tt wiyeḍ, babas ittaǧǧa-tt i mmi-s.